مقبول حسین

سپاہی مقبول حسین پاک فوج کے سپاہی تھے، جنہیں 1965ء کی پاک بھارت جنگ میں بھارتی فوج نے جنگی قیدی بنا کر 40 سال قید خانوں میں رکھا گیا۔ بھارتی فوج ہر طرح کے تشدد کے بعد بھی اُن کی زبان سے پاکستان مردہ باد کا نعرہ نہیں لگوا سکی۔ انہیں ستمبر 2005ء میں 40 سال بعد رہا کیا گیا، ان کی زبان کٹی ہوئی تھی وہ بولنے کی صلاحیت کھو چکے تھے لہذا انہیں بلقیس ایدھی سینٹر بھیجا گیا اور ان کے بارے میں اشتہارات دیے گئے۔ ان کی ایک بہن حیات تھی اور اس بہن کا بیٹا بشارت حسین فوج سے سبکدوش شدہ تھا۔ اسے یہ خبر ملی کہ بھارت سے آنے والے قیدیوں میں ان کے ماموں بھی ہو سکتے ہیں۔ والدہ نے اپنے بیٹے بشارت کو اپنے بھائی کی مختلف نشانیاں بتائیں جس کے ذریعے انہیں پہچان لیا گیا۔ انہیں ستارہ جرات بھی پیش کیا گیا۔ اُن پر آئی ایس پی اور انٹرفلو کمیونی کیشن لمیٹڈ نے مشترکہ طور پر ایک ڈراما سپاہی مقبول حسین بھی بنایا۔ اُن کا انتقال 28 اگست 2018ء کی رات کو اٹک میں ہوا۔ مقبول حسین آزاد کشمیر سدھنوتی کے معروف جنگجو سدوزئی پھٹان خاندان سے تھے۔ آپ کو فوجی اعزاز کے ساتھ 29 اگست 2018ء کو سپرد خاک کیا گیا۔

مزید دیکھیے 
 سپاہی مقبول حسین

حوالہ جات 

2018ء کی وفیات
بیسویں صدی کی پاکستانی عسکری شخصیات
پاک بھارت جنگ 1965ء کی عسکری شخصیات
پاکستان جنگی قیدی
پاکستانی بیرون ملک قید افراد
ستارہ جرات پانے والے افراد
ضلع سدھنوتی کی شخصیات
1940ء کی دہائی کی پیدائشیں
Short description is different from Wikidata